Alle 20-vuotiaiden maajoukkueessa pelannut Ibarbo teki maajoukkuedebyyttinsä vuonna 2010. Ensimmäisen maaottelumaalinsa hän teki ystävyysottelussa Belgiaa vastaan Brysselissä marraskuussa 2013. Kolumbian jalkapallomaajoukkueen päävalmentaja José Pekerman valitsi Ibarbon vuoden 2014 MM-kisoihin. MM-kisoissa Ibarbo pelasi neljässä Kolumbian pelissä, kun joukkue eteni puolivälieriin. Hän kuului Kolumbian joukkueeseen myös kesän 2015 Copa Américassa.